PATVIRTINTA

Šilalės rajono savivaldybės administracijos direktoriaus 2021 m. sausio 12 d. įsakymu Nr. DĮV-46

BIJOTŲ SENIŪNIJOS VALYTOJOPAREIGYBĖS APRAŠYMAS

I SKYRIUS

PAREIGYBĖ

1. Bijotų seniūnijos valytojas (toliau – valytojas) yra darbuotojas, dirbantis pagal darbo sutartį.

2. Pareigybės lygis – D.

3. Pareigybės pavaldumas – valytojas tiesiogiai pavaldus Bijotų seniūnijos seniūnui (toliau – seniūnas).

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:

4.1. išsilavinimo ir profesinės kvalifikacijos reikalavimai netaikomi.

4.2. turi išmanyti Bijotų seniūnijos (toliau – Seniūnija) nuostatus ir šį pareigybės aprašymą, elektrinių prietaisų sandarą, veikimo principus ir naudojimo tvarką, plovimo ir dezinfekavimo priemonių paskirtį, koncentraciją ir naudojimo būdus, elektrosaugos pagrindus, mechanizuotų valymo prietaisų ir mechanizmų paskirtį, naudojimo tvarką ir reikalavimus, laikosi darbo drausmės ir Vidaus tvarkos taisyklių, saugos darbe, priešgaisrinės saugos, elektros saugos reikalavimų.

III SKYRIUS

ŠIAS PAREIGAS EINANČIO DARBUOTOJOS FUNKCIJOS

5. Šias pareigas einantis darbuotojas vykdo šias funkcijas:

5.1. valo Seniūnijos administracinio pastato patalpas: tvarko kabinetus, salę, kasdien valo dulkes nuo stalų, kėdžių ir kito inventoriaus, drėgnai iššluosto grindis, dezinfekuoja klozetus ir kriaukles, išvalo šiukšliadėžes, laisto gėles, valo langus;

5.2. išneša šiukšles iš tarnybinių patalpų į nustatytą sandėliavimo vietą arba specialųjį transportą;

5.3. baigęs darbą uždaro langus, išjungia elektrą, patikrina, ar nėra paliktų įjungtų elektros prietaisų, užrakina duris;

5.4. prižiūri Seniūnijos administracinio pastato aplinką: pjauna žolę, valo ir tvarko takus, prižiūri gėlynus, grėbia lapus, žiemą nuo takų valo sniegą ir pabarsto smėliu;

5.5. vykdo kitus Savivaldybės administracijos direktoriaus, direktoriaus pavaduotojo, seniūno nenuolatinio pobūdžio pavedimus ir įpareigojimus savo kompetencijos ribose.

**IV SKYRIUS  
ATSAKOMYBĖ**

6. Šias pareigas vykdantis darbuotojas atsako už:

6.1. darbo metu valomą inventorių, priemones, baldus;

6.2. atliekamų darbų kokybę jam paskirtose patalpose ir teritorijoje;

6.3. langų uždarymą, patalpų užrakinimą;

6.4. tinkamą darbo laiko naudojimą ir darbo drausmės pažeidimus;

6.5. vidaus tvarkos taisyklių, saugos darbe, priešgaisrinės saugos reikalavimų vykdymą;

6.6. savo pareigų netinkamą vykdymą Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau  
\_\_\_\_\_\_\_\_\_\_\_\_\_\_\_  
(parašas)  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(vardas ir pavardė)  
\_\_\_\_\_\_\_\_\_\_\_\_\_\_\_\_\_\_\_\_  
(data)